 Pengine hivyo ndivyo unavyoweza kuzungumzia matokeo ya mchezo wa kiporo wa Ligi Kuu Tanzania Bara kati ya Azam na Ndanda FC uliofanyika jana na kumalizika kwa sare ya mabao 2-2.Ikicheza uwanja wake wa nyumbani, Azam ilienda mapumziko ikiwa mbele kwa mabao 2-0, hivyo mashabiki kuamini pengine ingeibuka na ushindi mnono zaidi.Mabao hayo ya Azam yalifungwa na Ramadhani Singano dakika ya 16 na Didier Kavumbagu dakika ya 42. Hata hivyo, mambo yalibadilika kipindi cha pili kwa Ndanda FC kufanya mashambulizi ya nguvu, huku Azam ikijibu lakini umaliziaji haukuwa mzuri.Bao la kwanza lilifungwa dakika ya 52 kwa penalti baada ya kipa Aishi Manula kumuangusha Paul Ngalema katika eneo la hatari, ambapo Atupele Green alikwamisha wavuni penalti hiyo.Wakati mashabiki wakiamini mchezo huo ungemalizika kwa ushindi wa mabao 2-1, Ndanda ilibadili matokeo dakika ya 88, ambapo beki wa Azam Aggrey Morris alijikuta akijifunga bao katika harakati za kuokoa.